Waar om die ongelooflikste melkskommels in SA te kry - Goeie Huishouding
Tuis » Waar om die ongelooflikste melkskommels in SA te kry
Monstermelkskommels is die nuutste gier in die smulpaapwêreld, en ons het ’n lys saamgestel van die beste plekke om een van hierdie watertandlekker skeppings te gaan proe
The Guardian het na hierdie vreeslike melkskommels verwys as “ ’n monsteragtige mengelmoes van ’n drankie en poeding”. “Freakshakes.” Monstermelkskommels. “Delicious montsters.” Noem dit wat jy wil, maar hierdie bobaas-melkskommels het kinders en grootmense oral in rep en roer. Baie plaaslike restaurante volg die internasionale melkskommeltendens en die “vyf beroemdes” – sjokolade, aarbei, borrelgom, vanielje en lemmetjie – word aangevul deur ’n eindelose lys romerige skeppings met geure soos gesoute karamel, spookasem, suurlemoen-meringue-tert en koekies-en-room.
Hier is ons lys van melkskommelplekke wat jy móét besoek:
1. Craft, Parkhurst
Hulle het te veel ongelooflike lekker melkskommels om van te kies, soos die Candy Carnival – dit kom met lekkergoed, spookasem, knalballetjies én strooisels!
A photo posted by CRAFT Restaurant (@craftrestaurant) on Dec 8, 2016 at 10:28pm PST
2. XO Patisserie, Melville
Hulle “cronut”-melkskommel is ’n bederf wat jy nie moet misloop nie!
A photo posted by X&O Patisserie (@xo_patisserie) on Nov 27, 2016 at 1:41am PST
3. Walnut Grove, Sandton
Walnut Grove bied ’n verskeidenheid retro-melkskommels (soos die aarbeiskommel hier onder), asook gourmet-melkskommels en “crazy cake shakes”. Die Black Velvet Oreo-melkskommel klink absoluut verspot – op die beste manier moontlik, natuurlik.
A photo posted by @depicted_decadents on Jan 6, 2016 at 11:54am PST
4. Gibson’s, V&A Waterfront
Dié bekende burger-eetplek het meer as 100 geurkombinasies (sterkte vir wanneer jy een moet kies!) en jogurtskommels as ’n gesonder opsie.
A photo posted by Gibsons Burgers (@gibsons_capetown) on Jul 8, 2016 at 11:20pm PDT
5. RocoMamas, Durbanville, Okavango en Groenpunt
Candylicious, Peanutology, Slow Death By Chocolate … net die sê van die name laat ons mond water! Nog ’n gewilde plek vir ’n burger-en-melkskommel-kombinasie.
A photo posted by RocoMamas® (@rocomamas) on Oct 6, 2016 at 1:28am PDT
6. My Sugar, Seepunt
Die sjokolademakers by hierdie klein kafee skep meesterstuk-melkskommels wat amper te mooi is om te drink – amper!
A photo posted by My Sugar (@mysugar_capetown) on Nov 26, 2016 at 4:58am PST
7. Boiler Room Café, Morningside
’n Funky eetplek vir gedurende die dag met ’n paar klassieke gourmet-melkskommels. Die Boris Becker (sien foto hier onder) is baie gewild – dit word met Tennis-beskuitjies en Duitse gemmerkoek gegeur en met ’n helder oranje meringue afgerond.
A photo posted by Gina Neilson (@boiler_room_cafe) on Jun 30, 2015 at 2:35am PDT
8. Four15, Durban-Noord
Hierdie lewendige Mexikaanse plek het ’n paar ongelooflike lekker nageregdrankies, soos die geroosterde-s’mores-skommel (sien foto hier onder), die sjokolade-ment-brownie-skommel en die geroosterde-klapper-skommel.
A photo posted by Four15 (@four15burritos) on Feb 10, 2016 at 1:43am PST
9. Burger Bistro, verskeie takke
Die Burger Bistro is ’n moet op enige melkskommelliefhebber se emmerskoplys! Hulle het verskillende kategorieë, soos “not-boring”, “fruity” en “adventurous”, en hul geure wissel van waatlemoen tot spookasem en crème brûlée.
A photo posted by Burger Bistro (@burger_bistro) on Jan 14, 2015 at 1:52am PST
10. Ed’s Diner, Moreletapark
Hierdie retro-styl-eetplek bied ’n verskeidenheid van outydse melkskommels soos aarbei en borrelgom, maar dis hul spesialiteitskommels wat ons stem kry. Die Peanut Crunch- en Bar-One-skommels is beslis op ons lys van wat ons moet proe.
A post shared by Sophie Delilah Anderson (@sophiedelilah) on Sep 13, 2017 at 3:44am PDT
Kyk na EatOut se lys van nog melkskommelplekke in SA.
5 happies vir teepartytjies